D' Ståd Rousnam oda aa Rosnheim bzw. Roasnham (Hochdeitsch: Rosenheim) is a kroasfreie Stodt und z'gleich Kroasstodt vom Landkroas Rousnam (Oberbayern). Ois oans vo 23 boarische Obazentren werd Rosnheim ois wirtschaftlicha und kuiturella Mittlpunkt vom südostboarischn Raum oogseng. Rosnheim håt mehra wia 60.000 Einwohna und is nåch Minga und Ingolståd de drittgreste Ståd in Obabayern. Rosnheim, d.h. da Bereich um des heitige Langapfunzn und Leonhardspfunzn, war scho in da Römazeit da wichtigste Innübergang zwischn de römischn Provinzn Noricum und Rätien und war zwischn Aying (Isinisca) und Seebruck (Bedaium) an da römischn Militärstraß Via Julia vo Augsburg nach Soizburg gleng, wia de römische Straßenkartn Tabula Peutingeriana ausm 4. Jahrhundat zoagt. Da lateinische Nam war Pons Aeni, des hoaßt nix andas wia "Innbruckn".